รัฐบาล เชิญชวนประชาชนร่วมชมการแสดงศิลปวัฒนธรรมที่หาดูได้ยากในปัจจุบัน ภายในงานแสดงมหรสพสมโภช เนื่องในพระราชพิธีบรมราชาภิเษก พุทธศักราช 2562
รัฐบาล เชิญชวนประชาชนร่วมชมการแสดงศิลปวัฒนธรรมที่หาดูได้ยากในปัจจุบันภายในงานแสดงมหรสพสมโภช เนื่องในพระราชพิธีบรมราชาภิเษก พุทธศักราช 2562 ซึ่งจัดขึ้นพร้อมกันทั่วประเทศตลอด 7 วัน ระหว่างวันที่ 22-28 พฤษภาคมนี้   นายวีระ โรจน์พจนรัตน์ รัฐมนตรีว่าการกระทรวงวัฒนธรรม เปิดเผยถึงความพร้อมการจัดงานแสดงมหรสพสมโภช เนื่องในพระราชพิธีบรมราชาภิเษก พุทธศักราช 2562 ที่รัฐบาลกำหนดจัดขึ้น อย่างยิ่งใหญ่ ทั้งในกรุงเทพมหานครณท้องสนามหลวง และส่วนภูมิภาค 76 จังหวัดทั่วประเทศ ระหว่างวันที่ 22 - 28 พฤษภาคมนี้ ว่า  ขณะนี้คณะทำงานมีความพร้อมทุกด้านในการจัดงาน โดยพิธีเปิดจะจัดขึ้นพร้อมกันทั่วประเทศ ในเวลา 18.30 น.ของวันที่ 22 พฤษภาคมนี้ ทั้งนี้ตลอดระยะเวลา 7 วัน จะมีแสดงศิลปวัฒนธรรมที่หาดูได้ยากในปัจจุบันและมีไฮไลน์สำคัญที่การแสดงโขน การแสดงของหลวงดังเดิมที่สืบทอดตั้งแต่ยุคต้นกรุงรัตนโกสินทร์ ครอบคลุมไปถึงการแสดงพื้นบ้าน การแสดงจากศิลปินร่วมสมัย และยังมีมหกรรมการแสดงนานาชาติเฉลิมพระเกียรติจากศิลปิน 10 ประเทศที่ร่วมการแสดงในครั้งนี้ นอกจากนี้ยังมีดารานักแสดงรับเชิญที่มีชื่อเสียงหลายคนร่วมแสดงละครเพลงในสวนฝัน ผสานใจภักดิ์ ถวายองค์ราชัน และยังได้รับความร่วมมือจากภาคเอกชนจัดแสดงแสง สี เสียง ม่านน้ำ ไฟประดับ ชุดแสงแห่งพระมหากรุณาธิคุณปกหล้า ตลอด 7 คืน ช่วง 21.30 น.- 23.00 น.